ai4bharat/Pralekha huggingface dataset:
பிரதமர் அலுவலகம்
மண் வள அட்டைகள் மற்றும் பிரதமர் பயிர்க்காப்பீட்டு திட்டத்தின் முன்னேற்றம் குறித்து பிரதமர் ஆய்வு
மண் வள அட்டைகள் மற்றும் பிரதமர் பயிர்க்காப்பீட்டுத் திட்டம் ஆகிய விவசாயத்துறை சார்ந்த இரண்டு முக்கிய திட்டங்களின் செயல்பாடுகள் குறித்து பிரதமர் திரு. நரேந்திர மோடி இன்று ஆய்வு மேற்கொண்டார்.
மண் வள அட்டைகளை விநியோகிக்கும் முதல் சுற்று 16 மாநிலங்கள் மற்றும் யூனியன் பிரதேசங்களில் நிறைவு பெற்றுள்ளதாக பிரதமருக்கு எடுத்துரைக்கப்பட்டது. மீத முள்ள மாநிலங்களில் சில வாரங்களுக்குள் நிறைவு பெற்று விடும் என்றும் தெரிவிக்கப்பட்டது.
இந்த திட்டங்களின் முன்னேற்றம் குறித்து ஆய்வு செய்த பிரதமர் மாதிரி வலையம் மற்றும் பல்வேறு மண் வள ஆய்வகங்களின் மாறுபாடுகள் குறித்து முறையான சோதனைகள் மேற்கொள்ளப்பட வேண்டும் என்று பிரதமர் குறிப்பிட்டார். இதன் மூலம் பரிசோதனை அறிக்கைகளின் தரம் உறுதி செய்யப்படும் என்றார்.
மண் வள அட்டைகள் உள்ளூர் மொழிகளில் அச்சிடப்பட்டு இருக்க வேண்டும் என்றும் அதன் மூலம் விவசாயிகளால் அவற்றை வாசிக்கவும் எளிதில் புரிந்து கொள்ளவும் முடியும் என்றும் பிரதமர் குறிப்பிட்டார்.
சமீபத்திய தொழில்நுட்பத்தை துரிதமாக பின்பற்ற வேண்டும் என்று ஊக்குவித்த பிரதமர், மண் வள பரிசோதனைகள் கைகளில் எடுத்துச் செல்லக்கூடிய கருவிகளின் மூலம் மேற்கொள்ளப்பட வேண்டும் என்றார். தொழில் துவங்குநர்கள் மற்றும் தொழில்முனைவோரை இந்த முயற்சியில் ஈடுபடுத்துவது குறித்து ஆராய வேண்டும் என்று யோசனை தெரிவித்தார்.
பிரதமர் பயிர்க்காப்பீட்டுத் திட்டம் குறித்து பிரதமரிடம் தெரிவிக்கப்பட்டது. 2016 ஆம் ஆண்டு காரீப் பருவம் மற்றும் 2016-17ஆம் ஆண்டுக்கான ராபி பருவத்திற்கான காப்பீட்டு கோரிக்கைகள் ரூ700 கோடி அளவில் வழங்கப்பட்டுள்ளன என்றும் 90 லட்சம் விவசாயிகள் பலனடைந்துள்ளனர் என்றும் பிரதமருக்கு தெரிவிக்கப்பட்டது.
சமீபத்திய தொழில்நுட்பங்களான ஸ்மார்ட்போன்கள், தொலையுணர்வுக் கருவிகள், செயற்கைக்கோள் தரவுகள் மற்றும் டிரோன்களை பயன்படுத்தி பயிர்க்காப்பீட்டுக் கோரிக்கைகளுக்கான தரவுகள் துரிதமாக திரட்டப்படுவதாகவும் பிரதமருக்கு தெரிவிக்கப்பட்டது.
வேளாண்துறை அமைச்சகம், நிதி ஆயோக் மற்றும் பிரதமர் அலுவலகத்தின் மூத்த அதிகாரிகள் இந்த ஆய்வுக் கூட்டத்தில் பங்கேற்றனர்.
வடகிழக்குப் பகுதி வளர்ச்சி அமைச்சகம்
பென்குவின் நிறுவனத்தின் வெளியீட்டில், அமிதாப் பச்சன் முன்னுரை எழுதிய, அசாமின் பாரம்பரியத்தை கண்டறிதல் என்ற காபி டேபிள் புத்தகத்தை அமைச்சர் ஜிதேந்திர சிங் வெளியிட்டார்
வட கிழக்கு மாகாண வளர்ச்சிக்கான மத்திய அமைச்சர் டாக்டர் ஜிதேந்திர சிங், அசாமின் பாரம்பரியத்தை கண்டறிதல் என்ற தலைப்பில் பென்குவின் நிறுவனம் வெளியிட்டு, அமிதாப்பச்சன் முன்னுரை எழுதிய காபி டேபிள் புத்தகத்தை இன்று வெளியிட்டார்.
வண்ணப் படங்கள் மற்றும் புகைப்படங்கள் அடங்கிய இந்த புத்தகத்தில் வடகிழக்கு மாகாணத்தின் மிகப் பெரிய மாநிலமான அசாமின் பாரம்பரியம், கலாச்சாரம், பழக்கவழக்கங்கள் மற்றும் நம்பிக்கைகள் குறித்த தகவல்கள் இடம்பெற்றுள்ளன.
இந்த புத்தகத்தின் ஆசிரியரும் இந்திய வருவாய் துறை அலுவலருமான திரு பதம்பனி போராவை அமைச்சர் டாக்டர் ஜிதேந்திர சிங் பாராட்டினார். வருவாய்த்துறை அலுவலராக இருந்த போதிலும் வடகிழக்கு மாகாணங்கள் குறித்த பல்வேறு புத்தகங்களை திரு பதம்பணி போரா எழுதியுள்ளார்.
நிகழ்ச்சியில் பேசிய அமைச்சர், வடகிழக்கு பகுதியை இந்தியாவின் பிற மாகாணங்களோடு இணைப்பது குறித்து பெரும்பாலும் பேசப்பட்டு வந்த போதிலும், இந்த மாகாணத்தின் பல்வேறு அம்சங்களை இந்தியாவின் பிற பகுதிகள் கற்றுக்கொள்ள வேண்டும் என்றார். அதற்கு இந்த புத்தகம் உறுதுணையாக இருக்கும் என்று அவர் நம்பிக்கை தெரிவித்தார்.
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும் https://pib.gov.in/PressReleasePage.aspx?PRID=1661607
பாதுகாப்பு அமைச்சகம்
கார்கில் வெற்றி தினத்தின் 21 வது ஆண்டு நினைவு நாளில் தேசிய போர் நினைவிடத்தில் இறந்த போர் வீரர்களுக்கு பாதுகாப்பு துறை அமைச்சர் ராஜ்நாத் சிங் மரியாதை செலுத்தினார்.
பாதுகாப்பு அமைச்சர் திரு. ராஜ்நாத் சிங், மாநில பாதுகாப்ப்பு அமைச்சர் திரு. ஸ்ரீபாத் நாயக், பாதுகாப்புப் படைத் தலைவர் மற்றும் ராணுவ விவகாரத் துறை செயலாளர் ஜெனரல் பிபின் ராவத், இராணுவத் தளபதி ஜெனரல் எம்.எம்.நாரவனே, கடற்படைத் தளபதி அட்மிரல் கரம்பீர் சிங் மற்றும் விமானப்படைத் தலைவர் ஏர் தலைமை மார்ஷல் ஆர்.கே.எஸ் படவுரியா ஆகியோர், ”ஆபரேசன் விஜய்” என அழைக்கப்படும் இந்தியாவின் கார்கில் மோதல் வெற்றியின் 21 வது ஆண்டு நினைவு நாளில், தேசிய போர் நினைவு சின்னத்தில் போரில் உயிரிழந்த வீர்ர்களுக்கு இன்று மரியாதை செலுத்தினர். ஜூலை 26, 1999 அன்று கார்கிலில் இந்திய ஆயுதப்படைகளின் வெற்றி வலுவான அரசியல், இராணுவ மற்றும் இராஜதந்திர நடவடிக்கைகளின் சரித்திர சான்றாகும். தேசம் இந்த நாளை பெருமையுடனும், மரியாதையுடனும் பெரும் உத்வேகத்துடன் கொண்டாடுகிறது.
பாதுகாப்பு அமைச்சர் திரு. ராஜ்நாத் சிங், போர் நினைவுச்சின்னத்தில் வைக்கப்பட்டிருந்த பார்வையாளர்கள் புத்தகத்தில் “இன்று கார்கில் வெற்றி தினத்தில், தாய்நாட்டை எதிரிகளிடமிருந்து பாதுகாக்க உயிரைத் தியாகம் செய்த இந்திய ஆயுதப் படைகளின் துணிச்சலான வீரர்களுக்கு எனது வணக்கத்தையும் மரியாதையையும் தெரிவித்துக் கொள்கிறேன்” என்று எழுதினார். வீழ்ந்த நம் ஹீரோக்களின் தைரியம், வீரம், கட்டுப்பாடு மற்றும் உறுதியை நாடு எப்போதும் நினைவில் வைத்துக் கொள்ளும், மேலும் அவர்களின் உயர்ந்த தியாகத்திலிருந்து உத்வேகம் பெற்று முன்னேறும். கார்கில் வெற்றி தினம் ஒரு நாள் மட்டுமல்ல, இந்த நாட்டின் வீரர்களின் தைரியம் மற்றும் வல்லமை எப்போதும் கொண்டாடப்படும் என்று அவர் தெரிவித்தார்.
இந்திய இராணுவத்தின் துணிச்சலான வீரர்கள், தீர்க்கமுடியாத முரண்பாடுகள், விரோதமான நிலப்பரப்பு, சீரற்ற வானிலை மற்றும் ஆதிக்க உயரங்களை ஆக்கிரமித்துள்ள எதிரிகளை வென்று, விமான சேவையை வழங்கிய இந்திய விமானப்படையின் உதவியுடன் மோதலை வென்றனர். இந்த முக்கியமான சந்தர்ப்பத்தில், பெருமைமிக்க தேசம் போரில் உயிர் நீத்த ஹீரோக்களின் நினைவாக இந்த வெற்றியை நாடு முழுவதும் எண்ணற்ற நிறமாலைகளை  உள்ளடக்கிய நிகழ்வுகளுடன் கொண்டாடுகிறது.
இந்த நிகழ்வில் பாதுகாப்புத்துறை செயலாளர் டாக்டர். அஜய்குமார் மற்றும் பாதுகாப்பு அமைச்சகத்தின் மூத்த சிவில் மற்றும் ராணுவ அதிகாரிகள் கலந்து கொண்டனர்.
பெண்கள் மற்றும் குழந்தை நலன் அமைச்சகம்
குழந்தைத் தொழிலாளர் ஒழிப்பு வாரம்: ஜூன் 12 முதல் 20 வரை கொண்டாட்டம்
விடுதலையின் அமிர்த மகோத்சவத்தின் ஒரு பகுதியாக, குழந்தைத் தொழிலாளர்களுக்கு எதிரான உலக தினத்தை முன்னிட்டு தேசிய குழந்தை உரிமைகள் பாதுகாப்பு ஆணையம், ஜூன் 12 முதல் 20-ஆம் தேதி வரை பல்வேறு மாவட்டங்களில், 75 இடங்களில் குழந்தைத் தொழிலாளர் ஒழிப்பு வாரத்தைக் கொண்டாடவிருக்கிறது. இதன்படி, குழந்தைத் தொழிலாளர் பிரச்சனையில் கவனம் செலுத்தவும், அதனை ஒழிப்பதற்கான வழிகளை கண்டுபிடிப்பதற்கும் முக்கியத்துவம் அளிக்கப்படுகிறது.
மாநில குழந்தை உரிமைகள் பாதுகாப்பு ஆணையம், மாவட்ட அதிகாரிகள், குழந்தை நல குழு, காவல்துறை/ சிறப்பு குழந்தைகள் பிரிவு காவல்துறை, தொழிலாளர் துறை மற்றும் இதர பங்குதாரர்களின் உதவியுடன் இந்த ஒரு வார காலத்தில் 75 இடங்களிலுள்ள கழிவுத் துணுக்கு மற்றும் வாகன சந்தைகளில் பணிபுரியும் குழந்தைகளின் மீட்பு நடவடிக்கைகள் மேற்கொள்ளப்படும்.
குழந்தைத் தொழிலாளர் ஒழிப்பு வாரத்தின்போது மேற்கொள்ளப்பட வேண்டிய மீட்பு நடவடிக்கைகள் தொடர்பாக சம்பந்தப்பட்ட அதிகாரிகள் மற்றும் இதர பங்குதாரர்களுடன் காணொளி வாயிலான கூட்டங்கள் நடைபெற்றன. 18 மாநிலங்கள்/ யூனியன் பிரதேசங்களைச் சேர்ந்த சுமார் 800 அதிகாரிகள் இதில் கலந்து கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1833241
கலாசாரத்துறை அமைச்சகம்
இந்திய நாடகப் பெருவிழாவின் 22-வது பகுதியை பிப்ரவரி 16 முதல் 23, 2023 வரை நடத்துவதற்கு தேசிய நாடகப்பள்ளி ஏற்பாடு செய்துள்ளது
இந்திய நாடகப் பெருவிழாவின் 22-வது பகுதியை பிப்ரவரி 16 முதல் 23, 2023 வரை நடத்துவதற்கு தேசிய நாடகப்பள்ளி ஏற்பாடு செய்துள்ளது. இதையொட்டி சிறப்பு மிக்க சர்வதேச நாடகப்பெருவிழா தில்லி, ஜெய்ப்பூர், ராஜமுந்திரி, ராஞ்சி, குவஹாத்தி, ஜம்மு, ஸ்ரீநகர், போபால், நாசிக், கெவாடியா ஆகிய இடங்களில் நடைபெறுகிறது. நிறைவுவிழா கெவாடியாவில் பிப்ரவரி 26-ம் தேதி நடைபெற உள்ளது.
இந்திய தேசிய நாடகப் பெருவிழா என்பது மற்ற நாடுகளுடன் கலாச்சாரப் பரிமாற்றம் மற்றும் சர்வதேச உறவுகளை வலுப்படுத்துவதே நோக்கமாக கொண்டுள்ளது. நாடக கலைஞர்கள் மட்டுமின்றி பிரபல இயக்குநர்களும், இப்பெருவிழாவில் பங்கேற்க உள்ளனர்.
நிதி அமைச்சகம்
நிதிநிலை அறிக்கை 2021-22-க்கான ஆலோசனைகளை மக்களிடம் இருந்து வரவேற்கிறது நிதி அமைச்சகம்
வருடாந்திர நிதி நிலை அறிக்கைக்கான  யோசனைகள் மற்றும் ஆலோசனைகளைப் பெறுவதற்காக, தொழில்/வர்த்தக சங்கங்கள், வர்த்தக அமைப்புகள் மற்றும் நிபுணர்களிடம் நிதி நிலை அறிக்கைக்கு முந்தைய ஆலோசனைகளை கடந்த பல வருடங்களாக நிதி அமைச்சகம் நடத்தி வருகிறது.
பெருந்தொற்று நிலைமையைக் கருத்தில் கொண்டு, நிதி நிலை அறிக்கைக்கு முந்தைய ஆலோசனைகளை வித்தியாசமான முறையில் நடத்துமாறு பல்வேறு தரப்பில் இருந்து அமைச்சகத்துக்கு ஆலோசனைகள் வரப்பெற்றன.
எனவே, இதற்கான பிரத்யேகமான மின்னஞ்சல் முகவரியை உருவாக்கி, அதன் மூலம் பல்வேறு நிறுவனங்கள் மற்றும் நிபுணர்களிடம் இருந்து ஆலோசனைகளைப் பெற முடிவெடுக்கப்பட்டுள்ளது. இது தொடர்பான தகவல் விரைவில் அனுப்பப்படும்.
மேலும், வருடாந்திர நிதி நிலை அறிக்கை 2021-22-ஐ மக்களுக்கு நெருக்கமாக எடுத்து சென்று அதில் அவர்கள் பங்குபெறுமாறு செய்வதன் மூலம் இன்னும் ஜனநாயகப்படுத்த முடிவெடுக்கப்பட்டுள்ளது.
எனவே, நிதி நிலை அறிக்கை 2021-22-ஐ குறித்த தங்களது யோசனைகள் மற்றும் ஆலோசனைகளை மை கவ் இணையதளத்தில் பொது மக்கள் தெரிவிக்கலாம். இதற்கான வசதி 2020 நவம்பர் 15 அன்று மை கவ் தளத்தில் தொடங்கப்படும். அவர்களது ஆலோசனைகள் தொடர்புடைய அமைச்சங்கள்/துறைகளால் பரிசீலிக்கப்படும்.
மேலும் விவரங்களுக்கு, இந்த ஆங்கில செய்திக் குறிப்பை பார்க்கவும்:
https://pib.gov.in/PressReleasePage.aspx?PRID=1672634
வணிகம் மற்றும் தொழில்துறை அமைச்சகம்
ஐக்கிய அரபு அமீரக தொழில்களுக்கு மிகவும் விரும்பத்தக்க இடமாக இந்தியா திகழ்கிறது: திரு. பியுஷ் கோயல்
வணிக நட்புக் கொள்கைகள் மற்றும் வளர்ந்து வரும் இந்தியாவின் வாய்ப்புகளைப் பயன்படுத்திக் கொள்ள வருமாறு ஐக்கிய அரபு அமீரகத்தின் வர்த்தக சமூகத்திற்கு வர்த்தகம், தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித் துறை அமைச்சர் திரு. பியூஷ் கோயல் அழைப்பு விடுத்தார்.
“இந்தியா வழங்கும் குறைந்த செலவு மற்றும் நம்பிக்கை போன்ற நன்மைகளின் காரணமாக, இந்தியாவில் முதலீடு செய்வதற்கு உகந்த நேரம் இது. நாம் அனைவரும் இணைந்து பொருளாதார எதிர்காலத்தைப் பாதுகாப்பதோடு கொவிட்-க்குப் பிந்தைய உலகில் நமது கூட்டை வலுப்படுத்த முடியும்,” என்று திரு கோயல் கூறினார்.
துபாயின் எக்ஸ்போ 2020 கண்காட்சியின் இந்திய கெளரவ தின கொண்டாட்டங்களில் பேசிய அவர், “வரவிருக்கும் ஆண்டுகளில் நிகழவுள்ள வளர்ச்சியின் ஆரம்ப கட்டத்தில் நாம் இருக்கிறோம் என்று நான் நம்புகிறேன். திறமை மற்றும் முதலீட்டாளர் நட்பு கொள்கைகளை இந்தியா வழங்குகிறது. பெரும்பாலான துறைகளில் அந்நிய நேரடி முதலீடு 100% திறந்திருக்கும். உற்பத்தி சார்ந்த ஊக்கத்தொகை திட்டம் மற்றும் மேக் இன் இந்தியா கொள்கை போன்ற தொழில்துறையை மேம்படுத்துவதற்கான பல புதிய முன்முயற்சிகள் எங்களிடம் உள்ளன, வணிகத்தை எளிதாக்குவதற்கான எங்கள் முயற்சிகள் மக்கள் எளிதாக வாழவும் வழிவகுக்கும்,” என்று அவர் மேலும் கூறினார்.
“வாய்ப்புகளின் பூமியான இந்தியாவுக்கு வாருங்கள். ஒன்றிணைவோம், ஒன்றாக வளர்வோம், எந்த தடைகளையும் கடந்து, யாருடைய கற்பனைக்கும் அப்பாற்பட்ட மிகப்பெரிய இலக்குகளையும் அடைய முடியும்,” என்று அமைச்சர் கூறினார். ஒவ்வொரு இந்தியரின் செழுமையையும் காண விரும்புகின்ற புதிய இந்தியா அச்சமற்றதாகவும் நம்பிக்கையுடனும் இருப்பதாக திரு.கோயல் கூறினார்.
“பிரதமர் திரு. நரேந்திர மோடி மற்றும் மேன்மைமிகு ஷேக் முகமது பின் சயீத் அல் நஹ்யான் பகிர்ந்து கொள்ளும் நட்பு சிறப்பு வாய்ந்தது. இது நம்பிக்கையைக் குறிக்கும் நட்பின் பிணைப்பாகும்,” என்று அவர் மேலும் கூறினார். எக்ஸ்போ 2020 துபாய் மார்ச் 31 அன்று நிறைவடைகிறது.
எக்ஸ்போ 2020 துபாயில் இந்திய அரங்கை பற்றி அறிந்துகொள்ள, கீழ்காணும் இணைப்புகளை பார்க்கவும்:
இணையதளம் - https://www.indiaexpo2020.com/
முகநூல் - https://www.facebook.com/indiaatexpo2020/
இன்ஸ்டாகிராம் - https://www.instagram.com/indiaatexpo2020/
டிவிட்டர் - https://twitter.com/IndiaExpo2020?s=09
லின்க்ட் இன் - https://www.linkedin.com/company/india-expo-2020/?viewAsMember=true
யூடியூப் - https://www.youtube.com/channel/UC6uOcYsc4g_JWMfS_Dz4Fhg/featured
வணிகம் மற்றும் தொழில்துறை அமைச்சகம்
இந்தியாவின் வேளாண் மற்றும் பதப்படுத்தப்பட்ட உணவுப் பொருட்களின் ஏற்றுமதி, நடப்பு நிதியாண்டின்  முதல் மூன்று மாதங்களில், கடந்த ஆண்டின் இதே காலகட்டத்தில் இருந்ததை விட 31 சதவீதம் அதிகரித்து 7408 மில்லியன் அமெரிக்க டாலர்களாக உள்ளது
வேளாண் மற்றும் பதப்படுத்தப்பட்ட உணவுப் பொருட்களின் ஏற்றுமதி நடப்பு 2022-23 நிதியாண்டின்  முதல் மூன்று மாதங்களில், கடந்த ஆண்டு இதே காலத்துடன் ஒப்பிடுகையில், 31 சதவீதம் உயர்ந்துள்ளது.
வணிக நுண்ணறிவு மற்றும் புள்ளியியல் தலைமை இயக்குநரகம் வெளியிட்ட தரவுகளின்படி, வேளாண் மற்றும் பதப்படுத்தப்பட்ட உணவுப் பொருட்களின் ஏற்றுமதி மேம்பாட்டு ஆணையத்தின் ஒட்டுமொத்த ஏற்றுமதி ஏப்ரல்-ஜூன் 2022 இல் 7408 மில்லியன் அமெரிக்க டாலராக அதிகரித்துள்ளது. கடந்த நிதியாண்டின் இதே காலப்பகுதியில் இது 5663 மில்லியன் டாலர்களாக இருந்தது. ஏப்ரல்-ஜூன் 2022-23க்கான ஏற்றுமதி இலக்கு 5890 மில்லியன் அமெரிக்க டாலர்களாக நிர்ணயிக்கப்பட்டுள்ளது.
வர்த்தகம் மற்றும் தொழில்துறை அமைச்சகத்தின் கீழ் செயல்படும் வேளாண்மை மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம் எடுத்த முயற்சிகள் நடப்பு நிதியாண்டின் முதல் காலாண்டில் மொத்த ஏற்றுமதி இலக்கில் 31 சதவீதத்தை எட்டுவதற்கு உதவியுள்ளன.
வணிக நுண்ணறிவு மற்றும் புள்ளியியல் தலைமை இயக்குநரகதின் தரவுகளின்படி, புதிய பழங்கள் மற்றும் காய்கறிகள் ஏற்றுமதி நான்கு சதவீத வளர்ச்சியைப் பதிவு செய்துள்ளன, அதே சமயம் பதப்படுத்தப்பட்ட பழங்கள் மற்றும் காய்கறிகள் ஏற்றுமதி முந்தைய ஆண்டின் தொடர்புடைய மாதங்களுடன் ஒப்பிடுகையில் 59.71 சதவீதம் என்னும் குறிப்பிடத்தக்க வளர்ச்சியைப் பதிவு செய்துள்ளன.
மேலும், தானியங்கள் மற்றும் இதர பதப்படுத்தப்பட்ட பொருட்கள் போன்ற பதப்படுத்தப்பட்ட உணவுப் பொருட்கள் முந்தைய ஆண்டின் முதல் காலாண்டுடன் ஒப்பிடுகையில் 37.66 சதவீதம் வளர்ச்சியைப் பதிவு செய்துள்ளன.
ஏப்ரல்-ஜூன், 2021 இல், புதிய பழங்கள் மற்றும் காய்கறிகள் 394 மில்லியன் அமெரிக்க டாலர் மதிப்பிற்கு ஏற்றுமதி செய்யப்பட்டன, இது நடப்பு நிதியாண்டின் தொடர்புடைய மாதங்களில் 409 மில்லியன் டாலர்களாக அதிகரித்துள்ளது. 2022-23 நிதியாண்டின் முதல் மூன்று மாதங்களில் பாசுமதி அரிசி ஏற்றுமதி 25.54 சதவீத வளர்ச்சியைக் கண்டது, அதன் ஏற்றுமதி 922 மில்லியன் டாலர்  இலிருந்து 1157 மில்லியன் டாலர்  ஆக அதிகரித்தது. நடப்பு நிதியாண்டின் முதல் காலாண்டில் பாசுமதி அரிசி ஏற்றுமதி 5 சதவீத வளர்ச்சியை பதிவு செய்துள்ளது. பாஸ்மதி அல்லாத அரிசி ஏற்றுமதி, நடப்பு நிதியாண்டின் முதல் மூன்று மாதங்களில் 1566 மில்லியன் அமெரிக்க டாலர்களாக உயர்ந்துள்ளது, முந்தைய ஆண்டின் இதே மாதங்களில் இது 1491 மில்லியன் டாலர்களாக இருந்தது.
நடப்பு நிதியாண்டின் முதல் காலாண்டில் இறைச்சி, பால் மற்றும் கோழிப் பொருட்களின் ஏற்றுமதி 9.5 சதவிகிதம் அதிகரித்துள்ளது. பிற தானியங்களின் ஏற்றுமதி 29 சதவிகித வளர்ச்சியைப் பதிவு செய்துள்ளது. பிற தானியங்களின் ஏற்றுமதி ஏப்ரல்-ஜூன் 2021 இல் 237 மில்லியன் டாலரில் இருந்து ஏப்ரல்-ஜூன் 2022 இல் 306 மில்லியன் டாலராக அதிகரித்தது.
மேலும் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1849091
உள்துறை அமைச்சகம்
ஜப்பானின் முன்னாள் பிரதமர் திரு ஷின்சோ அபே-யின் மறைவுக்கு மரியாதை செலுத்தும் வகையில் நாளை ஒருநாள் அரசுமுறை துக்கம் அனுசரிக்கப்படுகிறது
ஜப்பானின் முன்னாள் பிரதமர் திரு ஷின்சோ அபே, 2022, ஜூலை 8 அன்று மரணமடைந்தார். மறைந்த தலைவருக்கு செலுத்தும் வகையில் இந்தியா முழுவதும் நாளை ஒரு நாள் அரசு முறை துக்கம் அனுசரிப்பதென மத்திய அரசு முடிவு செய்துள்ளது.
இந்தியா முழுவதும் தொடர்ச்சியாக தேசிய கொடி பறக்கும் அனைத்து கட்டிடங்களிலும் துக்கம் அனுசரிக்கும் தினத்தன்று தேசிய கொடி அரைக்கம்பத்தில் பறக்கவிடப்படும். இந்நாளில் அரசு நிகழ்ச்சிகள் எதுவும் இருக்காது.
மத்திய அமைச்சரவை
சுகாதாரம் மற்றும் மருத்துவத் துறையில் ஒத்துழைப்புக்கான இந்தியா – கோமோரோஸ் இடையே புரிந்துணர்வு ஒப்பந்தம் – மத்திய அமைச்சரவை ஒப்புதல்
சுகாதாரம் மற்றும் மருத்துவத் துறைகளில் ஒத்துழைப்புக்கான புரிந்துணர்வு ஒப்பந்தம், சென்ற அக்டோபர் 11 ஆம் தேதியன்று குடியரசு துணைத் தலைவர், கோமோரோஸ் நாட்டுக்கு சென்ற போது கையெழுத்தானது. இந்த ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்துள்ளது.
பயிற்சி மற்றும் திறன்மேம்பாடு, அனுபவப் பகிர்வு, மருத்துவமனை கட்டமைப்பை வலுப்படுத்துவது, மருத்துவமனை நிர்வாகம், புற்றுநோய் மற்றும் நோய் தடுப்பு சிகிச்சை, தொற்றும் மற்றும் தொற்றா நோய்கள், மருந்துப் பொருட்கள், ரத்த வங்கி, பொது சுகாதார பரிசோதனைக் கூடம், டெலி மெடிசின், சுகாதாரத் துறையில் தனியார் முதலீட்டு மேம்பாடு போன்ற பல்வேறு பிரிவுகளில் ஒத்துழைப்பை மேம்படுத்துவதற்கு இந்தப் புரிந்துணர்வு ஒப்பந்தம் வழிவகுக்கும்.
விவசாயத்துறை அமைச்சகம்
யூனியன் பிரதேசங்களின் விரிவான வேளாண் வளர்ச்சிக்கான கூட்டத்திற்கு மத்திய வேளாண் அமைச்சர் தலைமை வகித்தார்
யூனியன் பிரதேசங்களின் விரிவான வேளாண் வளர்ச்சிக்கான கூட்டம் மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் தலைமையில் புதுதில்லியில் இன்று நடைபெற்றது. இக்கூட்டத்தில் தொடக்கவுரையாற்றிய திரு தோமர், நாட்டின் ஒட்டுமொத்த வளர்ச்சிக்காக பல்வேறு திட்டங்கள் மற்றும் நிகழ்ச்சிகள் மூலம் பிரதமர் திரு நரேந்திர மோடி முழு அர்ப்பணிப்புடன் பணியாற்றி வருவதாக கூறினார்.
யூனியன் பிரதேசங்களில் இத்திட்டங்கள், 100 சதவீதம் அமல்படுத்தப்படுவதை உறுதி செய்ய வேண்டும் என்றும், நலத்திட்டங்கள் மூலம் அனைத்து விவசாயிகளும் பயனடைய வேண்டும் என்றும் அவர் கேட்டுக்கொண்டார்.
யூனியன் பிரதேசங்களில் முறையான வளர்ச்சி அமைய வேண்டும் என்பதே மத்திய அரசின் நோக்கம் என்று திரு தோமர் குறிப்பிட்டார். மத்திய அரசின் திட்டங்கள் கடைக்கோடி மக்களையும் சென்றடைய வேண்டும் என்பது பிரதமர் திரு மோடியின் விருப்பம் என்றும், அதனாலேயே மத்திய அமைச்சர்களும், இதர மூத்த அதிகாரிகளும் எல்லைப்புற கிராமங்களுக்கு செல்வதாக அவர் கூறினார்.
எல்லைப்பகுதிகளில் உள்ள கிராமங்கள் கடைக்கோடியில் இல்லை என்றும், அவை நம் நாட்டின் முதலாவது கிராமங்கள் என்று பிரதமர் திரு மோடி தெரிவித்துள்ளதாக அவர் கூறினார். இதை கருத்தில் கொண்டே, அவர்களுடைய வளர்ச்சியை உறுதி செய்யும் வகையில் நாம் பணியாற்றி வேண்டும் என்று திரு தோமர் குறிப்பிட்டார்.
பாதுகாப்பு அமைச்சகம்
எல்லைப்பகுதிகளில் சாலைகள் அமைப்பு
எல்லைப்பகுதிகளில் எல்லைச்சாலை அமைப்பு மூலம் கடந்த 5 வருடங்களாக மேற்கொள்ளப்பட்டுள்ள சாலைப் பணிகள் குறித்த விவரங்கள்; லடாக், ஜம்மு-காஷ்மீர், அந்தமான் நிகோபார் யூனியன் பிரதேசங்கள், உத்தராகண்ட், அருணாச்சலப் பிரதேசம், மிசோரம், நாகாலாந்து, மணிப்பூர், சிக்கிம், மேற்கு வங்கம், இமாச்சலப்பிரதேசம், ராஜஸ்தான் மற்றும் பஞ்சாப் மாநிலங்களில் சாலைகள் அமைக்கப்பட்டுள்ளன.
இதில் அதிகபட்சமாக லடாக் யூனியன் பிரதேசத்தில் 760.331 கி.மீ. தொலைவிற்கும், ஜம்முகாஷ்மீர் யூனியன் பிரதேசத்தில் 723.056 கி.மீ. தொலைவிற்கும் சாலைகள் அமைக்கப்பட்டுள்ளன.
இத்தகவலை மாநிலங்களவையில் பாதுகாப்புத்துறை இணையமைச்சர் திரு அஜய் பட், உறுப்பினர் திரு. கன்ஷியாம் திவாரிக்கு எழுத்துப்பூர்வமாக தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1884815
பிரதமர் அலுவலகம்
நாடு முழுவதும் உள்ள எனது குடும்ப உறுப்பினர்களுடன் தொடர்பு கொள்ள வாட்ஸ்அப் மற்றொரு சக்திவாய்ந்த ஊடகமாக மாறி வருகிறது: பிரதமர்
நாடு முழுவதும் உள்ள தமது குடும்ப உறுப்பினர்களாகிய நாட்டு மக்களுடன் தொடர்புகொள்வதற்கான மற்றொரு சக்திவாய்ந்த ஊடகமாக வாட்ஸ்அப் மாறி வருகிறது என்று பிரதமர் திரு நரேந்திர மோடி கூறினார்.
இது குறித்து எக்ஸ் சமூக வலைதளத்தில் தமது வாட்ஸ்அப் சேனலின் இணைப்பை பகிர்ந்துப் பிரதமர் வெளியிட்டுள்ள பதவில் கூறியிருப்பதாவது:
"நாடு முழுவதும் உள்ள எனது குடும்ப உறுப்பினர்களுடன் தொடர்புகொள்வதற்கான மற்றொரு சக்திவாய்ந்த ஊடகமாக வாட்ஸ்அப் மாறி வருகிறது. நீங்கள் எனது இந்த சேனல் மூலம் என்னுடன் இணைந்து உங்கள் தொலைபேசியில் என்னுடைய அனைத்து புதுப்பிப்புத் தகவல்களையும் உடனடியாகப் பெறலாம்
https://www.whatsapp.com/channel/0029Va8IaebCMY0C8oOkQT1F ”
வணிகம் மற்றும் தொழில்துறை அமைச்சகம்
சென்னை அண்ணா பல்கலைக்கழகத்தில் நாட்டின் இரண்டாவது தொழில்நுட்பம் மற்றும் புதுமைப் படைப்பு ஆதரவு மையம்  ஏற்படுத்தப்பட்டுள்ளது.
மத்திய அரசின், வர்த்தகத் தொழில் துறை அமைச்சகத்தின் தொழிலியல் கொள்கை மற்றும் மேம்பாட்டுத் துறை இந்தியாவின் இரண்டாவது தொழில்நுட்பப் புதுமை படைப்பு ஆதரவு மையத்தை  அமைப்பதற்கான நிறுவன ஒப்பந்தத்தை அண்ணா பல்கலைகழகத்துடன் செய்து கொண்டுள்ளது. இந்த மையம் அண்ணா பல்கலைகழகத்தின் அறிவுசார் சொத்து உரிமைகள் மையத்தில் நிறுவப்படும். இந்த புதிய மையம் உலக அறிவுசார் சொத்து அமைப்பின் TISC திட்டத்தின் கீழ் உருவாக்கப்படுகிறது.
உலக அறிவுசார் சொத்து அமைப்பின் TISC திட்டம் வளரும் நாடுகளில் உள்ள புதுமைப் படைப்பாளர்களுக்கு உள்ளூரில் மிக உயர் தரமான தொழில்நுட்பத் தகவல்கள், அது சார்ந்த சேவைகள் ஆகியவற்றை வழங்கி அவர்களது புதுமைப் படைப்புத் திறனை பயன்படுத்திக் கொள்ள முயற்சிக்கும். அவர்கள் அறிவுசார் சொத்துகளை உருவாக்கி, பாதுகாத்து, நிர்வகித்துக் கொள்ளவும் அது உதவிபுரியும்.
அண்ணா பல்கலைகழகத்தின் அறிவுசார் சொத்து உரிமைகள் மையம்  185 பதிவு உரிமைகள், 29 வர்த்தக சின்னங்கள், 39 பதிப்புரிமைகள், 25 தொழிலியல் வடிவமைப்புகள் போன்றவற்றை தாக்கல் செய்த அனுபவம் கொண்டது. மேலும் 12 சர்வதேச பதிவு உரிமை மனுக்களை தாக்கல் செய்வதற்கும் உதவியுள்ளது. பல்கலைகழகங்கள் தர வரிசையில் 6 –வது இடத்தையும், பொறியியல் கல்லூரிகள் தர வரிசையில் 8 –வது இடத்தையும், இந்தியாவில் ஒட்டுமொத்தப் பிரிவு தரவரிசைய்ல் 13- வது இடத்தையும் அண்ணா பல்கலைக்கழகம் பெற்றுள்ளது. ஒட்டு மொத்த தர வரிசை மத்திய மனிதவள மேம்பாட்டு அமைச்சகத்தின் தேசிய நிறுவன தரவரிசை கட்டமைப்பின்படி நிர்ணயிக்கப்படுகிறது. CIPR இதுவரை பல IPR விழிப்புணர்வு திட்டங்களை அமைத்து நடத்தியுள்ளது: IPR தொடர்பான 6 சான்றிதழ் வகுப்புகளையும் நடத்தியுள்ளது.
இந்தியாவின் அறிவுசார் சொத்து உரிமைகள் அமைப்பினைத் துடிப்புள்ளதாகவும் சமச்சீர் வளர்ச்சிக் கொண்டதாகவும் மாற்றுவதை TISC நோக்கமாக கொண்டது. இந்தியாவில், TISC கட்டமைப்பை உருவாக்கி படைப்பு திறன், புதுமை படைப்பு ஆகியவற்றை வளர்ப்பதன் மூலம் தொழில்முனைவுத் திறனையும் சமூகப்பொருளாதார பண்பாட்டு மேம்பாட்டையும் கொண்டுவர திட்டமிடப்பட்டுள்ளது. உலகெங்கும். 500 –க்கும் மேற்பட்ட TISC –க்கள் செயல்படுகின்றன. இந்தியாவில் TISC உருவாக்குவதன் மூலம் அது அமைந்துள்ள நிறுவனங்கள் உலக கட்டமைப்புடன் தொடர்பு கொள்ள வாய்ப்பு ஏற்படுகிறது. அறிவுப் பகிர்வு, சிறந்த நடைமுறைகள் பகிர்வு ஆகியவற்றுக்கு TISC உத்வேகம் அளிக்கும். திறன் மேம்பாடு மற்றும் அறிவுசார் சொத்துகளை உருவாக்கி வர்த்தகப்படுத்துவதிலும், TISC பெரிதும் உதவும்.
சுகாதாரம் மற்றும் குடும்ப நலத்துறை அமைச்சகம்
புகையிலை பயன்படுத்துவதிலிருந்து விடுபடுவதை ஊக்குவிக்கும் ஆட்டோ ரிக்ஷா பேரணியைத் திருமதி அனுபிரியா படேல் கொடியசைத்துத் தொடங்கிவைத்தார்
இந்த ஆண்டின் உலக புகையிலை ஒழிப்பு நாளை அனுசரிக்கும் வகையில், புகையிலைப் பயன்பாட்டிலிருந்து விடுபடுவதை ஊக்குவிப்பதற்காக ஆட்டோ ரிக்ஷா பேரணியை மத்திய ஆரோக்கியம் மற்றும் குடும்ப நலத்துறை இணையமைச்சர் திருமதி அனுபிரியா படேல் இன்று  கொடியசைத்துத் தொடங்கிவைத்தார். இந்த ஆட்டோ பேரணியின் ஒரு பகுதியாக, 100 -க்கும் மேற்பட்ட ஆட்டோ ஓட்டுநர்கள் தில்லி முழுவதிலும் வெவ்வேறு இடங்களில் குறைந்தது ஒரு மாத காலத்திற்கு ஆட்டோ பயணிகளிடம் பிரச்சாரத்தை மேற்கொள்ள ஊக்குவிக்கப்படுவார்கள். பொதுமக்களின் விழிப்புணர்வுக்காக ஆட்டோக்களின் முகப்பில் புகையிலை எதிர்ப்புச் செய்திகள் இடம்பெறும்.
மேலும் விவரங்களுக்கு www.pib.nic.in வலைதளத்தைப் பார்க்கவும்.
(Visitor Counter : 64
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனத்தில் இன்று தேசிய ஒற்றுமை தின விழா
மத்திய நுகர்வோர் நலன் உணவு மற்றும் பொதுவிநியோக அமைச்சகத்தின் கீழ் செயல்படும் இந்திய தரநிர்ணய அமைவனம் சார்பில் தேசிய ஒற்றுமை தினம் இன்று  கொண்டாடப்பட்டது. இந்தியாவின் அரசியல் ஒருங்கிணைப்பில் முக்கிய பங்காற்றிய நாட்டின் முதலாவது துணைப்பிரதமரான சர்தார் வல்லபாய் படேலின் பிறந்தநாளை குறிக்கும் வகையில், தேசிய ஒற்றுமை தினம் கொண்டாடப்படுகிறது.
இதையொட்டி இந்திய தரநிர்ணய அமைவனத்தின் சார்பில் சென்னையில் உள்ள தெற்கு மண்டல அலுவலகத்தில் பல்வேறு நிகழ்ச்சிகளுக்கு ஏற்பாடு செய்யப்பட்டிருந்தது. மினி வாக்கத்தான் எனும் ஒற்றுமைக்கான நடைபயணத்தில் இந்த அமைவன ஊழியர்கள் பங்கேற்றனர். இது தவிர கட்டுரை மற்றும் முழக்கம் எழுதும் போட்டிகள் நடைபெற்றன.
முன்னதாக, இரும்பு மனிதர் சர்தார் வல்லபாய் படேலின் உருவப்படத்திற்கு தென்மண்டல `ஆய்வக அதிகாரி திருமதி மீனாட்சி கணேசன் மற்றும் அலுவலக அதிகாரிகள், ஊழியர்கள் மலர் தூவி மரியாதை செலுத்தினர். ஒற்றுமை உறுதிமொழியும் ஏற்றுக்கொண்டனர்.
இந்திய தர நிர்ணய அமைவனத்தின் துணை இயக்குநர் (சந்தை மற்றும் நுகர்வோர் நலன் திரு எச் அஜய் கன்னா வெளியிட்ட செய்திக் குறிப்பில் இதனைத் தெரிவித்துள்ளார்.
மத்திய அமைச்சரவை
வடகிழக்கு சபையை மாற்றியமைப்பதற்கு மத்திய அமைச்சரவை ஒப்புதல்
வடகிழக்கு சபையின் பதவி வழித் தலைவராக மத்திய உள்துறை அமைச்சரை நியமிக்கவும், அனைத்து 8 வடகிழக்கு மாநிலங்களின் முதலமைச்சர்களை அதன் உறுப்பினர்களாக நியமிக்கவும் மத்திய வடகிழக்கு மண்டல மேம்பாட்டு அமைச்சகம் பரிந்துரைத்த திட்டத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்த சபைக்கு வடகிழக்கு மண்டல மேம்பாட்டு இணையமைச்சர்  துணைத் தலைவராக நியமிக்கப்படுவதற்கும் அமைச்சரவை ஒப்புதல் அளித்தது.
தாக்கம்:
வடகிழக்கு சபை மாநில மற்றும் மத்திய அரசு அமைப்புகள் மூலம் பல்வேறுத் திட்டங்களை நடைமுறைப்படுத்துகிறது. புதிய ஏற்பாட்டின்படி, மத்திய உள்துறை அமைச்சரை தலைவராகவும், வடகிழக்கு மண்டல மேம்பாட்டு இணையமைச்சரை துணைத்தலைவராகவும், அனைத்து வடகிழக்கு மாநில ஆளுநர்கள், முதலமைச்சர்கள் ஆகியோரை உறுப்பினர்களாகவும் கொண்ட இந்த சபை மாநிலங்களுக்கு இடையிலான விஷயங்களை மேலும் விரிவான வகையில் விவாதிக்க உதவும். எதிர் காலத்தில் பொதுவான அணுகுமுறைகளை ஏற்படுத்துவது குறித்தும் சபை ஆலோசிக்கும்.
பல்வேறு மண்டல சபைகள் மேற்கொள்ளும் பணிகளை இப்போது வடகிழக்கு சபை அமல்படுத்தலாம். மாநிலங்களுக்கு இடையிலான போதை மருந்து கடத்தல், ஆயுதங்கள், வெடிப்பொருட்கள் கடத்துதல், எல்லை தாவாக்கள் உள்ளிட்ட பிரச்னைகள் குறித்தும் வடகிழக்கு சபை விவாதிக்கும்.
வடகிழக்கு சபையை  மாற்றியமைப்பதன் மூலம் வடகிழக்கு மண்டலத்தில் அந்த அமைப்பு மேலும் செயலூக்கத்துடன் இயங்கும்.
இந்த சபை அவ்வப்போது வடகிழக்கு மாநிலங்களுக்கான பல்வேறு திட்டங்களை பரிசீலித்து ஆய்வு நடத்தி, உரிய பரிந்துரைகளை அளிக்கும். இது வடகிழக்கு மாநிலங்களின் அரசுகளுக்கு இடையில் ஒருங்கிணைந்த செயல்பாட்டுக்குத் துணை புரிவதற்கான வலுவான பரிந்துரைகளை அளிக்கும். மாற்றத்தின்படி வடகிழக்கு மாநில கவுன்சிலுக்குக் கூடுதல் அதிகாரங்களை மத்திய அரசு அளிக்கும்.
பின்னணி:
வடகிழக்கு மாநில கவுன்சில்  1971ம் ஆண்டு வடகிழக்கு மாநில கவுன்சில் சட்டத்தின் கீழ் ஓர் உயர் அமைப்பாக நிறுவப்பட்டது. இதன்கீழ் சம்பந்தப்பட்ட மாநிலங்களில் சமமான ஒருங்கிணைந்த அபிவிருத்திக்கு வழியமைக்கும். அந்த சட்டத்தில் 2002ம் ஆண்டு மேற்கொள்ளப்பட்ட திருத்தத்தின்படி, வடகிழக்கு மண்டலப் பகுதிக்கான மண்டல அளவிலான திட்ட அமைப்பாகச் செயல்பட வகை செய்யப்பட்டது. இந்த அமைப்பு இரண்டு அல்லது அதற்கு மேற்பட்ட மாநிலங்களின் முன்னுரிமைத் திட்டங்களையும், சிக்கம் மாநிலத்தைப் பொறுத்தவரையில் தனிப்பட்ட திட்டங்களையும் இந்த வடகிழக்கு மாநில கவுன்சில் முறைப்படுத்தும்.
(Visitor Counter : 112